Grevê vêşanîye yê ke bajaranê Kassel, Duîsburg û Nurnbergî yê Almanya de yenê viraştene do ewro ra tepîya Berlîn de bêrê dewamkerdene.
Bajarê Kasselî yê Almanya de Omer Bagdur û Cemanl Kobanê 61 rojî yo ke grevê vêşanîye yê bêdem-bêagêrayîşî de yê. Reyna Duîsburg de Mustafa Tuzak 77 rojî yo û bajarê Nurnbergî de zî Şîyar Xelîl 66 rojî yo ke grevê vêşanîye bêdem-bêagêrayîşî de yê. Nê çalakwanê hîrê bajaranê Almanya do paytaxt Berlîn de çalakîyanê xo pîya bidomnê.
Grevê vêşanîyê  paytext Berlîn de do mabênê banê Serekîye yê Almanya û Parlamentoya Fedaralî ya Almanya, adresê  "Paul-Lober Allee/10559" de  bêro dewamkerdene.
